Η μεταχείριση των συναλλαγών της ανώνυμης εταιρείας με συνδεδεμένα μέρη κατ’ άρθρα 100-101 του ν. 4548/2018
Creators: name: Κιβρακίδης, Γεώργιος Λαζάρου
Publisher: name: Aristotle University of Thessaloniki
Year: 2021
Subjects: Συνδεδεμένα μέρη
Σύγκρουση συμφερόντων
Συναλλαγές της ανώνυμης εταιρείας
Related parties
Conflict of interest
Transactions of the SA

description: Σκοπός της παρούσης διατριβής είναι η μελέτη της μεταχειρίσεως που επιφυλάσσουν τα άρθρα 100 και 101 του ν. 4548/2018 στις συναλλαγές της ανώνυμης εταιρείας με συνδεδεμένα μέρη, δηλαδή με πρόσωπα (φυσικά ή νομικά) που διοικούν ή ελέγχουν (άμεσα ή έμμεσα) την εταιρεία, όπως τα μέλη του διοικητικού συμβουλίου, ο διευθύνων σύμβουλος, ο μεγαλομέτοχος, η μητρική εταιρεία κ.α. Οι ανωτέρω συναλλαγές αποτελούν τυπική περίπτωση συγκρούσεως συμφερόντων, καθ’ ότι τα συνδεδεμένα μέρη ενδέχεται να ασκήσουν αθέμιτη επιρροή στη διαμόρφωση των όρων της συναλλαγής, με σκοπό να ιδιοποιηθούν αξία που ανήκει στην εταιρεία. Για την προστασία της εταιρείας και των μετόχων (προεχόντως των μετόχων μειοψηφίας) από τον κίνδυνο μειώσεως της εταιρικής περιουσίας μέσω τέτοιων συναλλαγών, ο νόμος επιβάλλει περιορισμούς στην ελευθερία της ανώνυμης εταιρείας να συμβάλλεται με συνδεδεμένα μέρη. Οι περιορισμοί αυτοί συνίστανται αφ’ ενός στην υποχρέωση χορήγησης ειδικής άδειας για τη σύναψη της συναλλαγής από το διοικητικό συμβούλιο ή τη γενική συνέλευση και αφ’ ετέρου στην τήρηση διατυπώσεων δημοσιότητος, εισήχθησαν δε δυνάμει των άρθρων 99 έως 101 του ν. 4548/2018, τα οποία αντικατέστησαν το άρθρο 23α του καταργηθέντος κ.ν. 2190/1920, ενσωματώνοντας στο ελληνικό δίκαιο τις διατάξεις του άρθρου 9γ της Οδηγίας 2007/36/ΕΚ (όπως προσετέθη υπό της Οδηγίας (ΕΕ) 2017/828). Η ύλη της εργασίας κατανέμεται σε τρία μέρη: Στο πρώτο-εισαγωγικό μέρος εκτίθενται αδρομερώς οι διατάξεις του άρθρου 99, που οριοθετούν το πεδίο εφαρμογής των ειρημένων περιορισμών. Στο δεύτερο μέρος εξετάζονται, πρώτον, τα ουσιώδη χαρακτηριστικά της άδειας που απαιτείται για τη σύναψη της συναλλαγής και έπειτα περιγράφεται η διαδικασία χορηγήσεώς της από τα αρμόδια εταιρικά όργανα. Ακολουθεί η ανάλυση των διατάξεων που θεσπίζουν ειδικά δικαιώματα για την προστασία των μετόχων μειοψηφίας και, τέλος, η διερεύνηση της δυνατότητος χορηγήσεως της άδειας μετά τη σύναψη της συναλλαγής. Στο δε τρίτο και τελευταίο μέρος αναλύεται η δομή του συστήματος δημοσιεύσεως, καθώς και το περιεχόμενο των διατυπώσεων δημοσιότητος στις οποίες υποβάλλονται οι συναλλαγές της εταιρείας με συνδεδεμένα μέρη. Κατά την πραγμάτευση των ανωτέρω θεματικών, εξετάζονται παράλληλα και οι έννομες συνέπειες που επισύρει η παράβαση των εκάστοτε εφαρμοστέων διατάξεων
description: The aim of the present dissertation is the study of the treatment accorded by Articles 100 and 101 of law 4548/2018 to the transactions of the SA (Société Anonyme) with related parties, i.e. with persons (natural or legal) who manage or control (directly or indirectly) the company, such as the members of the Board of Directors, the executive director, the major shareholder, the parent company, etc. The said transactions are a typical case of conflict of interest, as the related parties may unduly influence the terms of the transaction, in order to appropriate value belonging to the company. To protect the company and the shareholders (predominantly the minority shareholders) from the risk of impairment of the corporate property through such transactions, the law imposes restrictions on the freedom of the SA to contract with related parties. These restrictions lie in the obligation of granting specific approval by the Board of Directors or the General Meeting of Shareholders for the conclusion of the transaction on the one hand and, on the other, in the observance of publicity formalities, and were introduced by Articles 99 through 101 of law 4548/2018, which replaced Article 23a of the repealed codified law 2190/1920, incorporating into Greek law the provisions of Article 9c of Directive 2007/36/EC (as added by Directive (EU) 2017/828). The content of the dissertation is divided into three parts; In the first (introductory) part, we outline the provisions of Article 99, which delimit the scope of the said restrictions. In the second part, we firstly examine the essential characteristics of the approval required for the conclusion of the transaction and then describe the procedure for its granting by the competent company organs. Τhereafter follows the analysis of the provisions that establish special rights for the protection of the minority shareholders and, lastly, the investigation of the possibility of granting the approval after the conclusion of the transaction. In the third and final part, we analyse the structure of the publicity system, as well as the content of the disclosure formalities to which the company's transactions with related parties are submitted. While addressing the above topics, we also investigate the legal consequences entailed by the infringement of the relevant provisions applicable